สวัสดีครับ ผมมีประวัติเคยรักษาตัววัณโรคและเป็นเบาหวาน ตอนนี้มีอาการหายใจไม่เต็มปอดครับและมีอาการคล้ายจะเป็นลมร่วมด้วย ผมอ่านดูระดับความรุ่นแรงแต่ก็ยังไม่ค่อยเข้าใจนัก เช่นเดินราบผมมีอาการเหนื่อยถ้าเดินเร็วแล้วก็มีอาการคล้ายจะวูบด้วยครับแบบนี้เข้าข่ายเสี่ยงถึงขั้นเสียชีวิตมั้ยครับ แล้วถ้ามีอาการแบบนี้ผม ควรทำอย่างไรครับขอบพระล่วงหน้าสำหรับคำแนะนำครับขอแสดงความนับถืออุรุพงษ์ ลมลอย
สวัสดีค่ะ หากอาการเหนื่อยง่าย หายใจไม่เต็มปอด คล้ายจะเป็นลม เกิดขึ้นเมื่อทำกิจกรรมเดิม ซึ่งไม่เคยเป็นมาก่อน เช่น หากเคยเดินเร็วแล้วไม่ได้เหนื่อยง่าย แต่ในตอนนี้เหนื่อยง่ายกว่าเดิมชัดเจน ก็จะถือว่าผิดปกติ โดยอาจเกิดจากสาเหตุ เช่น- จากการขาดน้ำในร่างกาย เช่น ดื่มน้ำน้อย มีท้องเสีย อาเจียน เป็นต้น- มีไข้ ไม่สบาย หรือเพิ่งฟื้นไข้- ร่างกายอ่อนเพลียจากการนอนน้อย พักผ่อนไม่เพียงพอ- อดอาหาร ทานอาหารไม่เพียงพอ- มีระดับน้ำตาลในเลือดต่ำ โดยเฉพาะหากเป็นเบาหวานอยู่ แล้วเกิดทานอาหารได้น้อยลง หรือทานยาเกินขนาด- มีภาวะโลหิตจาง- จากความเครียด วิตกกังวล กลัวหรืออยู่ในภาวะถูกกดดัน- ผลข้างเคียงจากการใช้ยาบางชนิด รวมถึงยารักษาเบาหวาน หรือยาเสพติด- โรคหัวใจ เช่น หัวใจเต้นผิดจังหวะ โรคหลอดเลือดหัวใจ ซึ่งโรคเบาหวาน ถือเป็นปัจจัยเสี่ยงต่อการเกิดโรคหลอดเลือดหัวใจได้ส่วนการที่เคยรักษาวัณโรค หากไม่ได้เป็นวัณโรคขั้นรุนแรง เช่น เกิดปอดแฟบไปทั้งกลีบของปอด เป็นต้น เมื่อรักษาจนหายแล้ว ปอดก็จะกลับมาทำงานได้ปกติ ก็ไม่น่ามีผลทำให้เหนื่อยง่ายค่ะในเบื้องต้น ก็ควรดื่มน้ำเปล่าให้มากพอ ทานอาหารให้ครบ 3 มื้อ ทานยารักษาเบาหวานให้ถูกต้องตามที่แพทย์สั่ง นอนหลับพักผ่อนให้เพียงพอ ลดความเครียดและวิตกกังวลในเรื่องต่างๆ งดการทำงานหนัก ไม่ดื่มแอลกอฮอล์ เป็นต้น หากยังคงมีอาการเหน่อยง่าย แนะนำควรไปพบแพทย์เพื่อตรวจหาสาเหตุต่อไปค่ะ